รองนายกรัฐมนตรีและรัฐมนตรีว่าการกระทรวงกลาโหมเปิดเผยขณะนี้เจ้าหน้าที่ยังคงตรวจสอบกรณีที่นักท่องเที่ยวชาวอังกฤษ ที่อ้างว่าถูกข่มขืนที่เกาะเต่า จ.สุราษฎร์ธานี อย่างต่อเนื่อง
พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม กล่าวถึงกรณีที่นักท่องเที่ยวสาวชาวอังกฤษ ที่อ้างว่าถูกข่มขืนที่เกาะเต่า จ.สุราษฎร์ธานี ที่มีการสั่งการให้ พล.ต.ต.สุรเชษฐ์ หักพาล รองผู้บัญชาการตำรวจท่องเที่ยว เป็นกรรมการร่วมสอบสวน ว่า ยังไม่มีรายงานเข้ามา เนื่องจากอยู่ในระหว่างการสอบสวนข้อเท็จจริง และขณะนี้ยังไม่พบหลักฐานเพิ่มเติม ซึ่งหากไม่ใช่เรื่องจริงก็จะต้องมีมาตราการลงโทษ ส่วนการดูแลความปลอดภัยในพื้นที่ระยะยาว นั้น เจ้าหน้าที่ได้ดูแลตลอดอยู่แล้ว แต่กรณีที่เกิดขึ้นเนื่องจากมีคนจำนวนมากจึงไม่สามารถดูแลได้อย่างทั่วถึง